《枣亭春晚》
明代·揭轨

昨日花始开，今日花已满。
倚树听嘤嘤，折花歌纂纂。
美人浩无期，青春忽已晚。
写尽锦笺长，烧残红烛短。
日夕望江南，彩云天际远。

作者简介：明江西临川人。揭傒斯后裔。洪武初以明经荐举入京，任清河县主簿，迁知县事。有惠政，民怀其德。后辞职归，以教授为生。尝被召定《书传会选》，并数承帝顾问。有《清河集》。